Ipsos: Steun vir Zuma lou – praag.co.za
Ipsos: Steun vir Zuma lou
Op die vooraand van president Zuma se staatsrede, wanneer hy die parlement in Kaapstad open, het die Ipsos-prestasiebarometer wat die regering, senior ampsdraers elke ses maande gedoen peil, bevind dat steun die die president lou is.
Zuma sal waarskynlik is sy staatsrede klem lê op die koers wat die regering na die verkiesing wil neem.
Dit sal ook die eerste keer wees dat die president se staatsrede in al die amptelike landstale gehoor kan word.
Parlementslede en gaste sal op die taal van hul keuse kan inskakel nadat nuwe tegnologie in die groot raadsaal aangebring is.
Marknavorsing toon dat in die vyf jaar na die vorige verkiesing minder Suid-Afrikaners voel dat die regering steeds op die regte pad is.
Dié navorsing is in November verlede jaar deur Ipsos gedoen.
Die helfte van Suid-Afrikaanse volwassenes glo dat president Jacob Zuma en sy regering nie hul werk na behore doen nie, terwyl 29 persent glo die Zuma-regering vaar redelik goed, en 17 persent glo dat die president baie goed presteer.
Die direkteur van openbare aangeleenthede van Ipsos, Mari Harris sê die afname was veral die afgelope drie jaar.
Die navorsing is bekendgemaak op die vooraand van president Zuma se staatsrede.
Verskeie strate in en om die parlement sal voor Donderdagaand afgesper word vir die opening om sewe-uur.
Skrywer Karin RoodtGepubliseer op 13 Februarie 2014 Kategorieë Nuus, Suider-AfrikaSleutelwoord Ipsos-prestasiebarometer, Kaapstad, parlement, president Zuma se staatsrede